حبيتك ابروحي وماحجيت ويــــاك *** خفت من اكلك تبتعد عني
وظميتك ابروحي وماكلت للناس *** ورظيت ابقى ابعذابي ولوعتي وني
بس لشوكت اصبر والصبر محدود *** وانت بنظرتك يوميه تكتلني
معروفه اليحب بس الكلب ينطيه *** بس انت شلع مني ماخذني
على اجروح الكلب تتمشه من تفوت *** ومن دمعات عيني جفوفك تحني
بعيونك سوالف بيهن الف تفسير *** وحرت من يانظره منهن بيها تقصدني
اريدك اتحس عذابي ومثلي كون اتعيش *** ليش انه الوحيد الشوك ماكلني
وليش انه انهظم واتحمل اللوعات *** وانت بكل وكت مرتاح وتغني
اشّوفك جوه كلبي اشّايل من اهموم *** واشوفك نار كلبي البيك تحركني
وراها بكيفك انت تقرر وتختار *** لو تبنيني بيدك لو تفلشني